open-index/open-wikipedia-markdown huggingface dataset:
Kláštor hieronymitov

**Kláštor hieronymitov** (portugalsky: *Mosteiro dos Jerónimos*) je kláštor v portugalskom Beléme, predmestí Lisabonu. 

## Dejiny
Kláštor založil v roku 1502 kráľ Manuel I. z vďaky za šťastnú výpravu Vasca da Gama do Indie, stavba bola dokončená v roku 1511, kedy Manuelov syn Ján III. rezignoval na jej financovanie. Na realizácii stavby, situovanej na mieste bývalej kaplnky Ermida do Restelo (*Capela de São Jerónimo*), ktorú tam založil Henrich Moreplavec participovali *Diogo de Boitaca* (1460 – 1528), *João de Castilho* (1475 – 1552), *Diogo de Torral* (1500 – 1566) a *Jerónimo de Ruao* (1530 – 1601). Považuje sa za perlu goticko-renesančného manuelského štýlu. 

Do roku 1934 patril kláštor rádu svätého Hieronyma (odtiaľ je jeho názov), v roku 1983 bol spolu s Belémskou vežou zaradený na Zoznam svetového dedičstva UNESCO.

V kláštore sú hroby kráľa Manuela I. a jeho manželky Márie Aragónskej, kráľa Jána III. a jeho manželky Kataríny Habsburskej, náhrobky moreplavca Vasca da Gama (1468 – 1523) a spisovateľa Luíse Vaz de Camões (1527 – 1570).

V areáli kláštora bola 13. decembra 2007 podpísaná Lisabonská zmluva.

## Iné projekty

## Zdroj

Kategória:Kláštory v Portugalsku
Kategória:Lokality Svetového dedičstva v Portugalsku
Kategória:Kráľovské pohrebiská
Kategória:Gotické stavby v Portugalsku
Kategória:Renesančné stavby v Portugalsku
Katarína Habsburská

**Katarína Habsburská** môže byť:
* dcéra cisára Rudolfa I. a manželka neskoršieho uhorského kráľa a dolnobavorského vojvodu Ota III., pozri Katarína Habsburská (1256 – 1282)
* dcéra cisára  Albrechta I., pozri Katarína Habsburská (1295 – 1323)
* dcéra rakúskeho vojvodu Leopolda I., pozri Katarína Habsburská (1320 – 1349)
* dcéra rakúskeho vojvodu Albrechta II., mníška, pozri Katarína Habsburská (1342 – 1387)
* dcéra rakúskeho vojvodu Arnošta, pozri Katarína Habsburská (1420 – 1493)
* dcéra kastílskej kráľovnej Jany I. a manželka portugalského kráľa Jána III., pozri Katarína Habsburská (1507 – 1578)
* dcéra cisára Ferdinanda I. a manželka poľského kráľa Žigmunda II. Augusta, pozri Katarína Habsburská (1533 – 1572)

Kategória:Rozlišovacie stránky
Habsburská, Katarína
Zoznam manželiek panovníkov Česka

[thumb|upright|[Svätá Ludmila, prvá známa manželka českého panovníka. Vďaka rodovým väzbám ju možno označiť i za pramatku väčšiny českých kráľovien]]
Toto je **zoznam českých kňažien a kráľovien** radených za sebou podľa letopočtu.

Prvou českou kňažnou bola Svätá Ludmila, manželka Bořivoja I., prvou kráľovnou Svatava Poľská, tretia manželka kráľa Vratislava II. Vratislavov titul bol nededičný, ďalšou kráľovnou teda bola až po desaťročiach Judita Durínska. Titul kráľovnej trvalo prechádzal pre manželky českých panovníkov od doby Přemysla Otakara I.

Niektoré kráľovné neboli (podobne ako ich manželia) korunované – napríklad druhá a tretia manželka Henricha Korutanského (ten užíval titulu českého kráľa až do svojej smrti, hoci ním už de iure ani de facto nebol) alebo manželky posledných dvoch nekorunovaných českých kráľov, Alžbeta Bavorská a Zita Bourbonsko-Parmská.

## Manželky [[Přemyslovci|Přemyslovcov]]
### Kňažné
Následujúci výpočet kňažien zahŕňa manželky kniežat u ktorých je určitá istota, že existovali. Kroniky mohli zaznamenať len niektoré manželky panovníkov. Často tiež nepísali o ženách, ktoré zomreli skôr než sa ich manžel dostal na kniežací stolec, pritom ale mohli byť matkami ich následníkov. Je tak napríklad možné, že českou kňažnou sa po Svätej Ludmile nestala Drahomíra zo Stodoranov, ale už prípadná manželka Spytihněva I. – žena pochovaná v jeho hrobke.

**Poznámka:** Po Konrádov II. Otovi sa kniežaťom stal Václav II., o ňom sa ale nevie, či bol ženatý. Nasledovala prvá krátká vláda Přemysla Otakara I., ktorého manželkou v tej dobe už bola Adléta Meissenská, ktorá sa tak stala kňažnou.

Jindřich Břetislav, ktorý Přemysla vystriedal, ako biskup ženatý nebol. Po ňom sa na trón krátko dostal Vladislav Jindřich, ktorý mal za manželku Hedvigu o ktorejsa však nevie takmer nič. Vladislav Jindřich sa čoskoro vzdal trónu v prospech Přemysla Otakara I., budúceho českého kráľa.

### Manželky dedičných přemyslovských kráľov

## Boje o trón

## Manželky [[Luxemburgovci|Luxemburgovcov]]

## Rôzne rody

## Manželky českých kráľov z rodu [[Jagelovci|Jagelovcov]]

## Manželky [[Habsburgovci|Habsburgovcov]]

Mária Terézia * 13. 5. 1717 † 29. 11. 1780, vládla 1740 – 1780

**Poznámka:** Mária Terézia, dcéra Karola VI. a Alžbeta Kristína Brunšvicko-wolfenbüttelskej, bola posledným Habsburgom na českom tróne, teda vládnucou kráľovnou. Jej potomkovia z manželstva s Františkom I. Štefanom Lotrinským pochádzajú z dynastie Habsburko-lotrinskej.

## Manželky panovníkov z [[Habsbursko-lotrinská dynastia|Habsbursko-lotrinskej dynastie]]

## Poznámky


## Pozri aj
* Zoznam panovníkov Česka

## Zdroj

Panovníci, manželky
Zoznamy
Jazdiareň Pražského hradu

thumb|Nádvorie jazdiarne
**Jazdiareň Pražského hradu** alebo **Hradná jazdiareň** je veľká baroková stavba v širšom areáli Pražského hradu pri ceste k Prašnému mostu oproti vchodu do Kráľovskej záhrady nad Jeleňou priekopou. Stavba pochádza z roku 1694, kedy nahradila pôvodnú staršiu menšiu jazdiareň z roku 1572. 

## Dejiny
Stavba bola vybudovaná na pokyn cisára Leopolda I., projektantom stavby bol pražský architekt Jean-Baptiste Mathey, staviteľom Marco Canevalle. Budova bola určená pre jazdecký výcvik a jazdecké zábavy šľachtického panstva, čo pripomínajú dve plastiky v jej priečelí. Oproti pôvodnému stavu dnes na priečelnej fasáde chýba cisárska ríšska orlica, ktorá bola odstránená počas jednej z rekonštrukcií objektu.

V roku1760 jazdiareň vyhorela a musela prejsť prvou rekonštrukciou, kedy dostala nový strop, ktorý sa dochoval do dnešných dní.

V neskorších dobách, kedy jazdiareň prestala slúžiť svojmu účelu, bola využívaná ako sklad. V súčasnosti sa tu nachádza významná pražská výstavna sie v ktorej sú pravidelne poriadané výstavy najvýznačnejších umelcov.

K jazdiarni patrí aj hospodársky dvor so stajňami pre kone a s pôvodnou Rudolfovou bažantnicou, založenou pred rokom 1600. Ide o relatívne mohutnú 92 metrov dlhú a 40 metrov širokú budovu s pôdorysom v tvare pravidelného obdĺžnika so široko klenutou drevenou valbovou strechou s malými kruhovými oknami.

## Literatúra
* Jaroslava Staňková, Jiří Štursa, Svatopluk Voděra: *Pražská architektura, významné stavby jedenácti století*, Praha, 1991, ISBN 80-900209-6-8

## Pozri aj
* Zoznam pražských pamiatok
* Zoznam národných kultúrnych pamiatok Českej republiky

## Iné projekty

## Zdroj

Kategória:Barokové stavby v Prahe
Kategória:Pražský hrad
Kategória:Národné kultúrne pamiatky v Prahe
Liečebná rehabilitácia

**Liečebná rehabilitácia** je medicínsky odbor, ktorý skúma a využíva prostriedky liečebnej telesnej výchovy, pracovnej, psychosociálnej a výchovnej rehabilitácie v prevencii, diagnóze a liečbe chorôb. Je to pododbor odboru fyziatria, balneológia a liečebná rehabilitácia.

Kategória:Medicínske odbory
Klieštikovec kurí

**Klieštikovec kurí** alebo staršie **čmelík slepačí** (*Dermanyssus gallinae*) je roztoč z čeľade klieštikovité (*Dermanyssidae*). 

Patrí medzi ektoparazity hydiny a vtákov všeobecne. Tieto roztoče sa živia krvou a útočia na odpočívajúce vtáky v noci. Po kŕmení sa schovávajú v puklinách a trhlinách ďalej od denného svetla, kde sa pária a kladú vajíčka. Za priaznivých podmienok môže byť ich životný cyklus dokončený do siedmich dní, takže populácia klieštikovcov môže rýchlo narastať, čo spôsobuje problémy v podobe anémie u ťažko postihnutých kŕdľov hydiny.

*Dermansyssus gallinae* sa môže kŕmiť aj na niektorých druhoch cicavcov, vrátane človeka, , ale potrebuje vtáčieho hostiteľa na reprodukciu.

Taktiež bol opísaný ako možný vektor pre *[[Erysipelothrix rhusiopathiae]]*.

## Prevencia a liečba
Vzhľadom na to, že klieštikovce môžu prežiť až 10 mesiacov v prázdnom kurníku, je dôležité, aby bolo obydlie vtákov dôkladne vyčistené. Konštrukcia obydlí pre zvieratá by mala eliminovať úkryty pre roztoče v čo najväčšej miere. Chemické kontroly, ak sú použité, by mali byť prevedené v rotácii, aby sa zabránilo hromadeniu odporu.

Ošetrenie dreva kreozotom zabije roztoče a drží ich na istú dobu ďalej od ošetrovanej oblasti, no treba dbať, aby nedošlo ku kontaminácii vajec.

## Referencie

## Iné projekty

## Zdroj
* 

Kategória:Klieštikovité
Amencia

**Amencia** (z  - zmätenosť) alebo zriedkavo **Meynertov-Korsakovov syndróm** je porucha, oslabenie, zhoršenie či zníženie alebo deficit vedomia. Amentiformný stav je kvalitatívna porucha vedomia, prejavujúca sa predovšetkým  nekľudom, agitáciou, dezorientáciou, skresleným vnímaním - ilúziami, poruchami správania, s prevažujúcim pocitom ohrozenia, verbálnou odviazanosťou, hlučnosťou, únikovým správaním, útekmi, blúdením a nezriedka obrannou agresivitou.

Podobná kvalitatívna porucha vedomia - delírium, má obdobný priebeh a charakteristiky, vrátane nekľudu a dezorientácie. U delíria je špecifické, že obsahuje početné abnormálne poruchy vnímania, vrátane neexistujúcich vnemov - (halucinácie). Niekdy sa amencia považuje za ľahší priebeh delíria. Iní tieto dva pojmy odlišujú. V anglo-americkej medicínskej praxi bol termín amencia prakticky absorbovaný termínom delírium.

Termín amencia vznikol a udomácnil sa v Nemecku, Francúzsku v 19. storočí a neskôr aj inde v Európe a to najmä pri popisoch porúch vnímania na pozadí "mentálnej degradácie" resp. straty (t.j. a- mentio) popisovaných u starších ľudí. Z dnešného pohľadu, napr. pri mozgových degeneratívnych zmenách, pri pokročilej demencii, vrátane Alzheimerovej choroby, po hypoxickom resp. ischemickm difúznom poškodení mozgu, otravách a pod. Teda v období svojho vzniku termín "amencia" definične označoval skôr poruchu vedomia/vnímania pri pre-existujúcom mentálnom deficite (vrátane porúch pamäte, myslenia, osobnosti). Neskôr v 20. storočí, keď sa začal používať termín "demencia", došlo v rámci rôznych neuro-psychiatrických škôl k predefinovaniu amencie na označenie "stavov zmätenosti" (amentiformné stavy), zdediac z pôvodného obsahu typickú črtu dezorientácie s agitovanosťou, plačom, krikom, panickou obranou, a pod. Hoci sa v odbornej anglo-americkej literatúre nevyskytuje, má obsahovo blízko k termínom "confusional states" (stavy zmätenosti) alebo "confusonal arousals" (zmätené prebudenia), ktoré sa objavujú napr. aj v rámci parasomnických porúch, resp. pri niektorých otravách. V slovenskom jazyku by sa tento termín nemal zamieňať s termínom "pomätené vedomie". 

V MKCH-10 sa stavy pôvodne označované ako amentiformné zahrnuli do položiek „Organické duševné poruchy vrátane symptomatických“ (F00 – F09), najmä „Delírium“ (F05) a „Iné duševné poruchy vynikajúce následkom ochorení, poškodení alebo dysfunkcie mozgu alebo následkom somatického ochorenia“ (F06).

## Zdroje
*
* amencia in: Encyklopédia medicíny

Kategória:Poruchy vedomia
Obnubilácia

**Obnubilácia** (z , stav bezvedomia) alebo **nubilita** je jedna z kvalitatívnych porúch vedomia. Ide o náhlu stratu vedomia a jej náhly návrat – má záchvatovitý charakter, dochádza k nemu napr. pri epileptickom záchvate, v stave opitosti alebo patickom afekte. Má viacero foriem:
*stuporózna forma: pacient je nehybný, stojí alebo leží
*delirózna forma: pacient je zmätený, nekľudný, úzkostný, má zvýšený motorický nepokoj, je útočný
*automatická forma: pacient vytvára dojem, akoby by bol pri vedomí, je nenápadný (šikovne vykonáva i zložitú činnosť), ale niektoré činy sú v rozpore so zdravou osobnosťou; často je na túto dobu amnézia.

## Referencie

## Literatúra
*

Kategória:Poruchy vedomia
Synkopa

**Synkopa** môže byť:
*v jazykovede: zánik hlásky vnútri slova, pozri synkopa (jazykoveda)
*v medicíne: pozri synkopa (medicína)
*v hudbe: rytmický útvar alebo rytmická figúra, ktorý/-á vzniká presunutím prízvuku z ťažkej doby na ľahkú, pozri synkopa (hudba)
*v metrike: prenesenie prízvuku z ťažkej doby na ľahkú
Ford Fusion

**Ford Fusion** je osobný automobil značky Ford, ktorý v modelovej ponuke zapĺňa medzeru medzi Fordom Fiesta a Focus. Predaj začal v roku 2002, roku 2005 bol vynovený dizajn. 

Ford Fusion **„malé - veľké auto“**, vyvinul Ford špeciálne tak, aby z moderného mestského prostredia vyťažil čo najviac. Tým založil novú kategóriu **UAV** (Urban Activity Vehicle), ktorá spája vozidlá kategórie SUV a MPV. Fusion je posadený vysoko na vozovke. Vďaka svojej praktickej využiteľnosti a veľkej variabilnosti sa ľahko prispôsobí mestskému životnému štýlu s dôrazom na praktickosť.

## Motory

## Galéria

 file:Ford Fusion (2002–2005) front MJ.JPG|Ford Fusion (2002 – 2005)
 file:Ford Fusion rear 20070912.jpg|Ford Fusion (2002 – 2005)
 file:Ford Fusion front 20080222.jpg|Ford Fusion (od 2005)
 file:Ford Fusion rear 20080222.jpg|(Ford Fusion (od 2005)


## Iné projekty

## Externé odkazy
* oficiálna stránka Fordu Fusion 
* Ford Fusion web a fórum 

Kategória:Automobily Ford
Kategória:Kompaktné MPV
Zetor 15

**Zetor 15**  (skrátený názov **Z-15**) bol traktor s jednovalcovým motorom vyrábaný spoločnosťou Zetor. Schválený bol v roku 1948, vyrábal sa do roku 1949. Vyprodukovaných bolo 2215 kusov a je vyhľadávaným zberateľským artiklom. Konštrukčne traktor pripomínal dobové stroje nemeckej výroby.

## Iné projekty

Kategória:Traktory Zetor
Zmätenosť

**Zmätenosť** môže byť:
*všeobecne:
**vyvedenosť z duševnej rovnováhy, rozpaky, popletenosť
**neusporiadanosť, chaotickosť
**neporiadok, chaos, zmätok
*v medicíne a psychológii:
**konfúznosť, obnubilované vedomie s porušeným vnímaním, myslením, labilitou emócií a porušeným kontaktom s realitou, pozri zmätenosť (psychiatria)
**amencia

Poznámka: V niektorých odborných zdrojoch sa zmätenosť a amencia uvádza ako jedna a tá istá vec.
Zetor 25

**Zetor 25** (skrátený názov **Z-25**) bol traktor vyrábaný spoločnosťou Zetor. 

Produkcia tohto typu traktora sa začala v roku 1946, pričom veľmi rýchlo si získal dominantné postavenie na Československom trhu. V roku 1947 už bol exportovaný do Dánska, Holandska, Nemecka aj Škandinávie. Do konca roka 1947 vyprodukovali 3406 kusov, čo bolo 60% traktorov vo vtedajšom Československu. Traktory Z 25 A (orebný) a K (kultivačný) boli vybavené výkonnejším dvojvalcovým motorom. Prevodovka Z 25 mala 6 (alebo 5) rýchlostí vpred a 2 vzad.

Z 25 mal vo výbave vývodový hriadeľ a na prianie remenicu pre pohon poľnohospodárskych strojov. Náradie v zadnom trojbodovom závese bolo ovládané hydraulickým systémom traktora. V roku 1961 bol tento typ nahradený modelmi zo série UR1 Zetor 2011/2023. 

## Verzie
* Zetor 25 - všeobecný univerzálny
* Zetor 25K - kultivačný
* Zetor 25 A - orebný
* Zetor 25 T

## Zdroje
* Andert A., Macháček F.: *Využití traktorů Zetor 25, Z-25 A * Z-25 K v zemědělství*. Státní zemědělské nakladatelství, Praha 1958.

Kategória:Traktory Zetor
Zetor 35

**Zetor 35**  (skrátený názov **Z-35**) bol traktor výkonnejšieho a ťažšieho typu vyrábaný spoločnosťou Zetor, určený pre ťažké poľnohospodárske práce. Bol schopný narábať s ťažším náradím. Typ Z-35 vychádzal z prototypu Z 30, ktorý sa sériovej výroby nedočkal. Tieto typy mali 4- stupňovú prevodovku s 2-stupňovou redukciou – mali 2 spätné rýchlosti. Traktor Z-35 mal taktiež výkonnejšie hydraulické zariadenie. Traktor Z-35 mal prevodovú skriňu postavenú podľa modelu Zetor 15 a polosi podľa Z-25K. Do roku 1960 bolo vyprodukovaných približne 21000 kusov. V roku 1958 sa začal vyrábať aj typ Z-35 Super.

Kategória:Traktory Zetor
Zetor 50 Super

**Zetor 50 Super** (v niektorých zdrojoch označovaný aj ako **Z-50 Super**, alebo **Z 50 Super**)  bol traktor vyrábaný spoločnosťou Zetor v rokoch 1960 až 1968. Konštrukčne naväzuje na svojho predchodcu Zetor 35 a je v podstate jeho značne modernizovanou verziou. V priebehu sériovej výroby boli novšie modely postupne modernizované.

## Verzie
*Zetor 50 Super - bez ochranného rámu kabíny 
*Zetor 50 Super - s kabínou  
*Zetor 50 Super P - pásový traktor

## Zdroje
* Anonym: *Zetor 50 Super. Návod k obsluze traktoru*.1964
Kategória:Traktory Zetor
Čchang-čeng 2F

[thumb|right|170px|[Nosná raketa Čchang-čeng CZ-2F/G nesúca kozmickú loď Šen-čou 13]]

**Čchang-čeng 2F** (doslova *[[Dlhý pochod]] číslo dva F*;  -  - slov. prepis Čchang-čeng er chao F chuo-ťien), skr. **CZ-2F**, známa aj ako **Šen-ťien** (teda *Božský šíp*) je čínska nosná raketa určená pre pilotovaný program lodí Šen-čou.

Nosná raketa CZ-2F je modifikovaná verzia rakety *CZ-2E*, ktorá bola používaná v rokoch 1990-1995. Raketa je dvojstupňová so štyrmi bočnými urýchlovacími stupňami umiestnenými po bokoch prvého stupňa. Tie sa od neho po 128 sekundách letu odpájajú a majú dĺžku 15,33 m a priemer 2,25 m, obsahujú po jednom raketovom motore typu *YF-20B*. Prvý stupeň je dlhý 23,7 m, priemer má 3,35 m a pracuje 166 sekúnd, obsahuje 4 raketové motory typu *YF-20B*. Druhý stupeň určený ku konečnému navedeniu lode Šen-čou na orbitálnu dráhu je dlhý 15,52 m a pracuje 295 sekúnd, má jeden motor typu *YF-25/23*. Celková výška rakety vrátane záchranného systému lode Šen-čou je 62 m a je schopná na nízku obežnú dráhu vyniesť náklad o maximálnej váhe 8 400 kg. Motory vo všetkých stupňoch rakety používajú ako palivo asymetrický dimethylhydrazin a N2O4.

Raketa uskutočnila svoj prvý štart 19. novembra 1999 s nepilotovanou kozmickou loďou Šen-čou 1 z kozmodrómu Ťiou-čchüan a na obežnú dráhu vyniesla aj všetky ostatné doterajšie lode Šen-čou, vrátane prvej čínskej pilotovanej lode Šen-čou 5 s kozmonautom Jang Li-wejom. Raketa mala s doterajšími siedmimi štartmi 100 percentnú úspešnosť. Počas prvých pilotovaných štartov rakety (hlavne Šen-čou 5, čiastočne aj Šen-čou 6) boli kozmonautmi zaznamenané silné, až zdravie ohrozujúce otrasy, ktoré ale boli po následných úpravách značne znížené.

Mierne modifikovaná verzia rakety CZ-2F (s označením *CZ-2F/T1*) vyniesla prvú čínsku kozmickú stanicu Tchien-kung 1 29. septembra 2011.

## Externé odkazy
* Encyclopedia Astronautica: CZ-2F

Kategória:Program Šen-čou
Kategória:Čínske nosné rakety
Yoü and I

**„Yoü and I“** je pieseň americkej speváčky Lady Gaga. Pieseň bola prvýkrát predstavená po vydaní albumu *[[Born This Way]]* na ktorom sa pieseň nachádza. Pieseň bola produkovaná Lady Gaga a Robertom Johnom "Mutt" Langeom.

„Yoü and I“ je štvrtý singel z albumu *Born This Way*. Dňa 16. augusta 2011 bol vydaný videoklip k singlu, videoklip sa natáčal na farme, neďaleko amerického mesta Springfield v štáte Nebraska.

Pieseň „Yoü and I“ bola inšpirovaná vzťahom Lady Gaga s jej bývalým priateľom Lücom Carlom.

## Referencie


## Externé odkazy
* Oficiálny videoklip k piesni „Yoü and I“ na YouTube

Kategória:Single z 2011
Kategória:Piesne z 2011
Kategória:Piesne Lady Gaga
Kategória:Single Lady Gaga
Fiat

**Fiat** (prvé významy sú z lat. fiat = *nech sa stane, nech je*, čiže 3. os. j.č. od slovesa fieri = stať sa) môže byť:
*prvá časť latinských ustálených zvratov, napr. fiat justitia, fiat lux
*vo farmácii (skratka: f.): urob, spracuj aby vzniklo
*zastarano: schvaľovacia doložka na spisoch
*v starom anglickom práve: stručné nariadenie sudcu k nejakému úkonu alebo splnomocnenie kompetentnej osoby na výkon nejakého úkonu a podobne, pozri fiat (anglické právo)
*skrátene: fiat money
*automobilový podnik so sídlom v Taliansku:
**automobilka resp. automobil jej značky, pozri FIAT (automobilka)
**skrátene Fiat Group Automobiles (skupina automobiliek)
**skupina automobiliek a príbuzných podnikov, pozri Fiat Group

**FIAT** môže byť:
*Family Interaction Apperception Test

## Pozri aj
*Fiat Industrial Group
*Fiat Aviazone
*Fiat Trattori (dnes New Holland Agriculture)
Fiat Group

**Fiat (S.p.A.) Group** alebo **Gruppo Fiat (S.p.A.)** (do roku 2010 sa obyčajne graficky prezentovala pod symbolom *FIAT GROUP*, od roku 2011 pod symbolom *FIAT SOZIETÀ PER AZIONI*) je skupina podnikov, ktorej materskou spoločnosťou je turínsky výrobca áut Fiat S.p.A.. Okrem materskej spoločnosti zahŕňa dcérske spoločnosti:
*Alfa Romeo 
*Fiat Group Automobiles 
*Maserati
*Ferrari
*Fiat Powertrain
*Magneti Marelli
*Teksid
*Comau
Do 31.12.2010 do skupiny patrili aj podniky, ktoré boli 1.1.2011 vyčlenené do samostatnej skupiny Fiat Industrial Group.

## Externé odkazy
*http://www.fiatspa.com/it-IT/Pages/Home.aspx

Kategória:Talianske automobilky
Fiat money

**Fiat money** (do slovenčiny obyčajne prekladané ako **fiat peniaze**, k ostatným prekladom pozri nižšie) alebo – ak ide o mince alebo papierové peniaze – aj **fiat currency**, alebo skrátene **fiat**, je anglický výraz, ktorý má v literatúre viacero podobných ale odlišných definícií, najmä:
*a) peniaze (alebo len papierové peniaze) s núteným obehom
*b) peniaze s nízkou alebo žiadnou vnútornou hodnotou a nekonvertibilné za drahé kovy
*c) peniaze bez krytia drahými kovmi (t.j centrálna banka nemá drahé kovy na ich krytie)
*d) kombinácie predchádzajúcich definícií (t.j. napr. v krajnom ponímaní: peniaze s núteným obehom vydávané štátom, s nízkou alebo žiadnou vnútornou hodnotou, nekonvertibilné a nekryté)
Uvedený zoznam definícií nie je úplný. Vnútornou hodnotou (angl. *intrinsic value*) sa myslí hodnota látky, z ktorej sú peniaze vyrobené, pri nepeňažnom použití (napr. vnútorná hodnota zlatých peňazí je vysoká, vnútorná hodnota papierových peňazí je veľmi nízka, vnútorná hodnota peňazí na bežnom účte je prakticky nulová).

## Termín
Termín pochádza z anglického „fiat“ + „money“. Fiat (slovo z latinčiny) je podľa Oxford English Dictionary v angličtine buď samotné latinské „nech sa stane“ alebo nariadenie, príkaz, autorizácia, tu konkrétne od vlády, že sa peniaze stávajú zákonným platidlom (teda nariadenie o nútenom obehu peňazí). Money sú peniaze. Do slovenčiny sa „fiat money“ zvykne prekladať aj ako *peniaze s núteným obehom* alebo *nekryté peniaze* alebo zriedkavo *fiduciárne peniaze*. Všetky tieto preklady sú však nepresné: prvé dva totiž zodpovedajú iba niektorým z možných definícií „fiat money“ a tretí existuje aj v angličtine ako samostatný termín *fiduciary money*, ktorý je len v jednej z jeho viacerých možných definícií zhodný s fiat money. Preklad výrazu *fiat currency* ako *fiat mena* je nesprávny z toho dôvodu, že „currency“ tu neznamená „menu“, ale obeživo, teda mince a papierové peniaze.

Kategória:Peniaze
Binder

**Binder** môže byť:

* okres v Mongolsku, pozri Binder (Mongolsko)
* priezvisko, pozri Binder (priezvisko), napr.:
** Eugen Binder (18621933), slovenský evanjelický kňaz, básnik a pedagóg
** Július Binder (19312021), slovenský projektant, poslanec NR SR
** Ondrej Binder (19702016), poslanec NR SR 
** Róbert Binder (18971980), slovenský lesnícky odborník
GG Allin

**Kevin Michael „GG“ Allin** (rodený **Jesus Christ Allin**, * 29. august 1956 – 28. jún 1993) bol americký punk rockový spevák a skladateľ, ktorý vystupoval a spolupracoval s viacerými hudobnými skupinami. GG Allin je všeobecne známy pre svoje živé vystúpenia, v ktorých často používal transgresívne umenie, vrátane koprofágie, sebazmrzačenia a útokov na publikum. V hudobnej činnosti bol plodný a nahral viacero piesní nielen v punk rocku ale aj v hovorenom slove, rocku a country. Jeho extrémne politicky nekorektné texty zahŕňali témy ako mizogýnia, pedofília a rasizmus. Z tohto dôvodu bol názor na jeho tvorbu polarizovaný. 

Jeho hudba bola často zle nahraná, v limitovanej distribúcii a mala negatívnu kritiku. Napriek týmto faktorom, si Allin udržiaval svoju popularitu a fanúšikovskú základňu, ktorá sa po jeho smrti rozrástla. Hoci Allin niekoľko rokov pred smrťou sľuboval, že spácha samovraždu na javisku, zomrel 28. júna 1993 na neúmyselné predávkovanie heroínom.

## Albumy
* *Always Was, Is And Always Shall Be* (ako GG Allin and the Jabbers) – 1980
* *Eat My Fuc* (ako GG Allin and the Scumfucs) – 1983
* *You Give Love a Bad Name* (ako GG Allin and the Holy Men) – 1987
* *Freaks, Faggots, Drunks and Junkies* – 1988
* *Murder Junkies* (ako GG Allin and Antiseen) – 1991
* *Brutality and Bloodshed for All* (ako GG Allin and the Murder Junkies) – 1993

## Referencie

Kategória:Punkrockoví hudobníci
Kategória:Rockoví speváci USA
Kategória:Country speváci USA
Kategória:Rockoví gitaristi USA
Kategória:Country gitaristi USA
Kategória:Rockoví bubeníci USA
Kategória:Country bubeníci USA
Kategória:Úmrtia v súvislosti s drogami
Rex Walheim

**Rex Joseph Walheim** (* 10. október 1962, Redwood City, Kalifornia, USA) je americký astronaut. Letel ako letový špecialista v raketopláne na misiách STS-110, STS-122 a STS-135. Pri misiách vykonal päť výstupov do otvoreného priestoru s celkovým trvaním 36 hodín a 23 minút.

## Životopis
### Vzdelanie a vojenská kariéra
Walheim doštudoval strednú školu v San Carlos v roku 1980 a o štyri roky neskôr získal bakalársky titul v odbore mechanického inžinierstva na University of California v meste Berkeley. V roku 1989 získal titul magistra v odbore priemyselného inžinierstva na University of Houston. 

Walheim vstúpil do Vzdušných síl spojených štátov ako podporučík v máji 1984. V októbri 1986 bol preložený do Johnson Space Center v Houstone kde pracoval ako inžinier na podvozkoch raketoplánov a brzdách. V auguste 1989 bol prevelený na Letecké a kozmické veliteľstvo v Colorado Springs, kde bol riaditeľom programu modernizácie radarov protiraketovej obrany. V roku 1991 bol vybraný do školy pre testovacích pilotov, kutz absolvoval na Edwards Air Force Base v Kalifornii. po dokončení kurzu lietal na strojoch General Dinamics F-16 Fighting Falcon, pôsobil aj ako projektový manažér. 

### Vstup do NASA
thumb|left|Rex Walheim na letovej palube Atlantisu
Rex Walheim bol vybraný do NASA v roku 1996. Po dvojročnom výcviku bol kvalifikovaný ako letový špecialista. Po prvý raz letel do vesmíru v roku 2002 na misii STS-110, ktorej cieľom bola doprava a montáž nosníku S-0 na Medzinárodnú vesmírnu stanicu. Walheim pri nej uskutočnil dve vesmírne prechádzky (EVA). Druhý raz štartoval na misii STS-122, ktorá dopravila k ISS európsky laboratórny modul Columbus. Walheim uskutočnil tri EVA. V roku 2011 letel na misii STS-135, ktorej cieľom bolo zásobovanie ISS. zároveň to bol posledný let raketoplánu. 

### Lety do vesmíru
* STS-110 Atlantis, štart 8. apríl 2002, pristátie 19. apríl 2002
* STS-122 Atlantis, štart 7. február 2008, pristátie 20. február 2008
* STS-135 Atlantis, štart 8. júl 2011, pristátie 21. júl 2011 

### Súkromie
Walheim je ženatý s Margie Dotsonovou a majú spolu dve deti. Medzi jeho záľuby patrí futbal, turistika, lyžovanie a softball. 

## Zdroje
*
* Biografia na spcefacts.de

Kategória:Kozmonauti USA
Kategória:Osobnosti z Kalifornie
Kategória:Absolventi University of California, Berkeley
Kategória:Absolventi University of Houston
Cathedral Quarter (Derby)

thumb|Derbyjská katedrála
**Cathedral Quarter** (po slovensky: Katedrálna štvrť) je jedna z piatich oblastí v centre anglického mesta Derby, nesúci svoje meno podľa Derbyjské katedrály Všetkých svätých. Je ohraničená cestou St. Alkmund's Way na severe, ulicou Ford Street na západe, riekou Derwent na východe a ulicami Albert Street a Victoria Street na juhu. Štvrť je obchodným, nákupným i kultúrnym centrom, v ktorom sa nachádza mnoho turistických atrakcií. Medzi ne patrí napríklad Múzeum a umelecká galéria mesta Derby, Derbyjská centrálna knižnica, Derbské priemyselné múzeum, umelecké centrum Derby QUAD, cechový dom, turistické informačné centrum a samozrejme Derbyjská katedrála. Budova priemyselného múzea je začiatkom rady tovární údolí Derwentu, ktoré dokazujú významnú úlohu mesta pri priemyselnej revolúcii a dnes patrí medzi svetové dedičstvo UNESCO. V Katedrálnej štvrti sa koná aj mnoho vonkajších akcií.

## Externé odkazy
* Oficiálne stránky Cathedral Quarter (po anglicky)

## Zdroj

Kategória:Derby (Derbyshire)
INTP

**INTP** môže byť:

* (*[[psychológia]]*) osobnostný typ v indikátore podľa Myersovej a Briggsovej, pozri INTP (MBTI)
** sociotyp ILI-INTp (intuitívno-logický introvert), funkcionálny MBTI ekvivalent INTJ
* (*[[preprava]]*) núdzová transportná služba v Losangelskom metre, pozri Immediate Needs Transportation Program
* (*[[medicína]]*) krvné ochorenie spôsobujúce rozklad krvných doštičiek, pozri Izoimúnna neonatálna trombocytopenická purpura
Hypersomnia

**Hypersomnia** alebo **nadmerná spavosť** je stav, pri ktorom človek abnormálne dlho alebo abnormálne často spí. Jej opakom je nespavosť. K najčastejším príčinám patrí hypotyreóza, alkoholizmus a chronické zlyhanie srdca.

## Zdroj
*

Kategória:Poruchy vedomia
Katedrála svätého Bartolomeja

**Katedrála svätého Bartolomeja** môže byť:

* Katedrála svätého Bartolomeja (Plzeň)
* Katedrála svätého Bartolomeja (Frankfurt nad Mohanom)

Bartolomeja katedrála
Kavita

[thumb|[Rtg snímka hrudníka: Kavita v pravom pľúcnom hrote u pacienta s tuberkulózou.]]**Kavita** je pojem, ktorý sa v medicíne (patologická anatómia, rádiológia) používa na popis hrubostennej dutiny vyplnenej vzduchom, lokalizovanej takmer výhradne v pľúcach. Vzniká tak, že pôvodne solídne ložisko (granulomatózny zápal, nádor) podľahne v centrálnej časti nekróze a tento nekrotický materiál sa „vydrénuje“ cez priedušky. Najčastejšou príčinou jej vzniku je tuberkulóza, no jej príčinou môžu byť i iné ochorenia, napríklad rakovina. Kavita nie je synonymom abscesu.

## Zdroj
*

Kategória:Rádiologické pojmy
Ohňová pumpa

**Ohňová pumpa** je nástroj na zakladanie ohňa známy už od staroveku. V minulosti sa na jeho výrobu používali tradičné materiály ako napríklad drevo či paroh. Neskôr sa začali vyrábať aj z kovov.

Skladá sa z dutého cylindru a piestu, ktorý do dutiny presne zapadá.

## Postup použitia
Na dno dutiny sa vloží práchno (spráchnivelé drevo, zuholnatená látka, opálená bavlnená šnúra...), ďalej sa do nej vloží piest a rýchlim úderom smerom dolu sa stlačený vzduch zohreje na teplotu až 260 °C, ktorá postačuje na vznietenie práchna. To sa rýchlo vyklopí do chumáča slamy alebo jemných triesok a pomaly rozfúka.

Kategória:Oheň
Zatienenie charakteru mliečneho skla

**Zatienenie charakteru mliečneho skla**, v odbornej literatúre často používané v podobe anglického výrazu *„ground-glass opacity“* alebo v skratke *GGO*, je termín používaný v rádiológii, ktorého význam sa líši podľa toho, či sa vzťahuje k opisu nálezu na rtg snímke alebo na snímke z HRCT vyšetrenia hrudníka.

Na rtg snímke hrudníka je termín definovaný ako obyčajne rozsiahle zníženie vzdušnosti pľúcneho parenchýmu podobné hmle bez ostro definovateľných okrajov, ktoré spôsobuje, že tiene pľúcnych ciev sú nezreteľné.

Na HRCT vyšetrení hrudníka je termín definovaný ako lokálne alebo difúzne zvýšenie denzity pľúcneho parenchýmu takého stupňa, že umožňuje rozlíšiť jednotlivé pľúcne cievy a priedušky.

## Pozri aj
* pľúcna konsolidácia

## Zdroj
*

Kategória:Rádiologické pojmy
Pľúcny parenchým

**Pľúcny parenchým** je všeobecný termín, ktorý sa vzťahuje na tú časť pľúc, kde anatomicky prebieha výmena plynov medzi krvou a vonkajším prostredím. Anatomicky sem patria respiračné bronchioly, ductuli et sacculi alveolares a pľúcne mechúriky (alveoli pulmonis). Často sa používa i v širšom význame pre pľúcne tkanivo ako celok, obklopujúce veľké priedušky.

## Referencie

Kategória:Anatómia
Hustota

**Hustota** môže byť:
*všeobecne: 
**množstvo niečoho v meranej jednotke, napr. hustota zaľudnenia, hustota populácie, hustota zástavby
**tesnosť nahromadenia, neriedkosť, koncentrovanosť
**vyjadrenie tuhšej konzistencie, súboru tesne zoskupených čiastok
*vo fyzike: 
**v širšom zmysle: podiel veľkosti veličiny a objemu alebo plošného obsahu alebo dĺžky, pozri hustota (objemová hmotnosť), plošná hustota veličiny, dĺžková hustota veličiny
**v užšom zmysle: podiel veľkosti veličiny a objemu, pozri hustota (objemová hmotnosť)
*v matematike: 
**v topológii: pozri hustota (topológia)
**o prvoideáli alebo prvočísle: pozri hustota (teória čísiel)
**v teórii grafov: pozri hustota (teória grafov)
**relatívny invariant
*v štatistike: hustota rozdelenia (funkcia hustoty)
*v medicíne pri zobrazovacích metódach v diagnostike alebo pri určovaní správnej hmotnosti jedinca: skrátene hustota tkaniva (napr. pri opisoch vyšetrení počítačovou tomografiou sa mení so stupňom absorpcie röntgenového žiarenia tkanivom (hyperdenzita - vyšší stupeň absorpcie, hypodenzita - nižší stupeň) alebo pri mamografii hustota žľazového tkaniva prsníkov)
Bulharská ríša

**Bulharská ríša** (iné názvy: **bulharský štát, bulharské cárstvo, bulharské kráľovstvo** alebo zriedkavo **bulharské cisárstvo**)  môže byť tradične:
*prvá bulharská ríša (6811018)
*druhá bulharská ríša (11861396)
*niekedy aj: tretia bulharská ríša (18781946), t. j. súhrnné označenie pre Bulharské kniežatstvo a Bulharské cárstvo (1908 – 1946)

**Bulharské cárstvo** alebo **Bulharské kráľovstvo** alebo zriedkavo **Bulharské cisárstvo** bol aj oficiálny názov štátu na území Bulharska v rokoch 19081946, pozri Bulharské cárstvo (1908 – 1946)

**Bulharská ríša** môže byť aj Veľké Bulharsko.

**Bulharský štát** môže byť aj ktorýkoľvek štát Bulharov.

## Pozri aj
*Dejiny Bulharska
Veľké Bulharsko

**Veľké Bulharsko** alebo **Veľkobulharská ríša** môže byť:
*Staré Veľké Bulharsko
*zriedkavejšie: Bulharská volžsko-kamská ríša
*politická koncepcia v 19. a 20. storočí, pozri Veľké Bulharsko (politická koncepcia)
Bulharská volžsko-kamská ríša

**Bulharská volžsko-kamská ríša** (iné názvy: **Volžsko-kamské Bulharsko, Povolžské Bulharsko, Volžské Bulharsko, Veľké Bulharsko**) bol štát vo východnej časti európskej časti Ruska v povodí stredného toku Volgy a dolného toku Kamy od prvej polovice 10. storočia do roku 1241. Hlavným mestom bol Bolgar. 

Vytvorili ho Protobulhari. V roku 695 prijal islam a jeho kultúru. Patril medzi najvyspelejšie oblasti vtedajšej východnej Európy. V roku 1241 si ho podmanili Mongoli. 

## Zdroj
* 

Kategória:Dejiny Ruska
Kategória:Dejiny Bulharska
Kategória:Zaniknuté štáty
Kategória:Zaniknuté štáty Európy
Billy Waters

**Billy Waters** bol černoch, žijúci na prelome 18. a 19. storočia v Londýne. Zarábal si spevom, hrou na husle a bavením divadelných hostí svojím „osobitým šaškováním“. Stal sa slávnym roku 1821, kedy sa objavil ako postava v hre Williama Thomasa Moncrieffa *[[Tom and Jerry, or Life in London]]* (*Tom a Jerry čiže život v Londýne*).

## Životopis
Billy Waters sa stal známym ako žobrák v uliciach Londýna, kde hral na husle a bavil návštevníkov smerujúcich do divadla výmenou za polpenny. Jeho vzhľad charakterizovali africký pôvod, námornícka uniforma, drevená noha, husle a tiež operený klobúk. Podľa niektorých zdrojov prišiel o svoju pravú nohu, keď ako námorník spadol zo sťažňa lode, podľa iných o ňu však prišiel v boji počas americkej vojny za nezávislosť. Musel živiť svoju ženu a dve deti a v osemdesiatych rokoch 18. storočia si zarábal ako pouličný muzikant pred divadlom Adelphi. Svojim „osobitým šaškováním“ sa stal Waters tak preslávený, že mu dokonca bolo ponúknuté, aby v divadelnom predstavení hral sám seba.

Billy Waters bol jednou z londýnskych postáv, ktoré sa roku 1821 objavili v hre *Tom and Jerry, or Life in London*, Moncrieffove adaptácii knihy Pierce Egana *[[Life in London, or Days and Nights of Jerry Hawthorne and his elegant friend Corinthian Tom]]* (*Život v Londýne čiže dni a noci Jerryho Hawthorna a jeho elegantného priateľa Corinthiana Toma*). V tejto dobe bol Waters jedným z desiatich tisícov ľudí afrického pôvodu, žijúcich v Anglicku. Bol veľmi chudobný a hovorí sa tiež, že ho od trestu dvakrát zachránila jeho protéza.

Na konci svojho života bol Waters vďaka svojej popularite a úcte svojich druhov ľudovo zvoleným „kráľom žobrákov“ v londýnskej farnosti St Giles. Jeho malá námornícka penzia ho nechala tak chudobným, že musel predať svoje husle a podľa niektorých aj drevenú nohu, ale tá bola opotrebovaním bezcenná. Waters ochorel a musel vstúpiť do chudobinca v St Giles, kde po desiatich dňoch roku 1823 zomrel. Je pochovaný na cintoríne svätého Pankráca v Londýne.

Časť Watersovy veršované poslednej vôle v origináli a slovenskom preklade:

## Dedičstvo
thumb|Figurína Watersa v Derbyjskom múzeu
Po Watersovej smrti boli pre ľudí, ktorí na neho radi spomínali, vyrábané jeho figuríny, a to najmä Staffordshirskou, ale aj derbyjskou továrňou. Niektoré z týchto figurín sa teraz nachádzajú v múzeách, napríklad jedna z derbyjského porcelánu (na obrázku vpravo) sa teraz nachádza v expozícii Múzea a umelecké galérie mesta Derby. Derbyjská porcelánka Stevenson & Hancock vyrábala Watersovy figuríny takmer celých štyridsať rokov po jeho smrti. Modelovaním od Edwarda Keysa sa pokúšala poraziť konkurenciu v podobe lacnejších Staffordshirských keramických figurín.

Existuje tiež skica Billyho Watersa od Thomasa Lorda Busbyho, pochádzajúca z jeho knihy *Costume of the Lower Orders of London* (v preklade *Oblečenie nižších londýnskych vrstiev*). Jedna Watersova realistickejšia maľba je však pripisovaná Sirovi Davidovi Wilkiemu.

## Referencie

## Iné projekty

## Zdroj

Kategória:Narodenia v 1778
Kategória:Úmrtia v 1823
Prsná bradavka

náhľad|Ženská bradavka z profilu

**Prsná bradavka** (iné názvy: **prsníková bradavka, mamila, hlávka prsníka, papila**, lat. *mamilla, papilla mammae, papilla mammmaria*) je kožný útvar cicavcov (okrem rodov ježura a vtákopysk) na prsníku v okolí vyústenia mliečnych žliaz, ktorý slúži na cicanie materinského mlieka. U človeka má podobu kužeľovitého výbežku uprostred prsníka.

## Človek
U žien slúži v období laktácie na dojčenie. Aj u mužov je bradavka vývodom fyziologicky funkčných mliečnych žliaz, ale mužská laktácia je výnimočná. Každý človek má jeden pár bradaviek, vzácne sa vyskytnú vývojové anomálie, kedy je na mliečnej lište vyvinutých viac párov bradaviek. Pri vzrušení (ale aj napríklad vplyvom chladu) dochádza k zväčšeniu a stuhnutiu bradaviek.

### Poruchy
[náhľad|[Vpáčené bradavky|Vpáčená bradavka]]
V niektorých prípadoch sa stáva, že bradavka nevystupuje z prsníka, ale je tzv. vpadnutá do neho. V tomto prípade sa hovorí o tzv. vpáčenej bradavke, ktorá spôsobuje značné problémy v psychike ženy a v správnej funkcii dojčenia dieťaťa. Ide väčšinou o vrodenú chybu, ktorú možno riešiť pomocou plastickej chirurgie. V prípade, že sa vpáčené bradavky objavia až v priebehu života, môže to napovedať o nádorovom bujnení v prsníku. Na druhej strane sa problém vpáčenej bradavky často objavuje u dievčat v čase puberty a ide len o dočasný jav.

## Referencie

## Pozri aj
* struk (vemeno)
* vpáčené bradavky
* nafúknuté bradavky
* piercing bradaviek
* polytélia
* výtok z bradavky

## Iné projekty

## Zdroj

Kategória:Prsník
Kategória:Dojčenie
Dvorec prsníka

náhľad|Bradavka a dvorec
**Dvorec prsníka** (iné názvy: **dvorček prsníka**, **prsníkový dvorček**/**dvorec**, **prsný dvorček**/**dvorec**, **dvorček**/**dvorec prsnej bradavky**, **dvorec**, **dvorček**, **areola**; ) je kruhová (sú možné odchýlky) oblasť okolo bradavky na prsníku, ktorá má tmavšie sfarbenie oproti okolitej koži. V prsnom dvorci sú u žien umiestnené vývody mliečnych žliaz, ktoré slúžia na dojčenie. To je tiež dôvod tmavej farby dvorca. Každý prsný dvorec má zhruba 15 – 20 takých zakončení.

Farba dvorca sa líši podľa typu kože od svetlo ružovej po tmavo hnedú. Svetlejšie typy majú svetlejší, ľudia s tmavším typom pokožky majú tmavší dvorec. U niektorých ľudí môže byť prsný dvorec takmer nebadateľný. Počas tehotenstva získa dvorec tmavší odtieň. Táto zmena je väčšinou nevratná.

## Iné projekty

Kategória:Prsník
Denzita

**Denzita** môže byť:
*všeobecne odborne: hustota
*v ekológii a zoológii: populačná hustota (=abundancia, početnosť)
*v optike staršie: optická hustota
*v polygrafii: hustota rastra
*vo fotografii: hustota sčernenia
*v informatike:
**hustota záznamu
**koncentrácia farbiva na výstupe z tlačiarne alebo hustota pokrytia filmu emulziou na výstupe z osvitovej jednotky
*v medicíne:
** všeobecný pojem používaný pri opisoch vyšetrení počítačovou tomografiou, hodnotiaci stupeň šedi na snímke daný stupňom absorpcie röntgenového žiarenia tkanivom (hyperdenzita - vyšší stupeň absorpcie, hypodenzita - nižší stupeň)
** denzita (hustota žľazového tkaniva) prsníkov pri mamografii
Pľúcny acinus

**Pľúcny acinus** alebo **pľúcny acínus** (lat. *acinus pulmonalis*) je koncová jednotka pľúcneho parenchýmu, kde dochádza k výmene plynov medzi krvou a vonkajším prostredím. 

Ide o časť periférne od terminálneho bronchiolu, posledného vetvenia prieduškového stromu. Obsahuje ductus ducti alveolares a pľúcne mechúriky (alveoly). Priemer acinu je 6 až 10 mm. Tri až 24 acinov tvorí sekundárny pľúcny lobulus.

Acinus je zložený zo štruktúr, ktoré sú pod rozlišovacou schopnosťou počítačovej tomografie, nedajú sa preto v súčasnosti in vivo priamo zobraziť. Nahromadenie patologického obsahu v acinoch (ktoré sú za normálnych okolností vyplnené vzduchom) sa pri HRCT vyšetrení pľúcneho parenchýmu prejaví vo forme zle definovaných nodulárnych opacít.

## Zdroje
*
*

Kategória:Dýchacia sústava
Pinxtonský porcelán

thumb|Pinxtonský porcelán - čajová kanvica
**Pinxtonský porcelán** je označenie pre porcelán, vytvorený Johnom Cokeom a Williamom Billingsleym v Pinxtonu (dedine v anglickom grófstve Derbyshire).

## História
thumb|Pinxtonský porcelán - kávové šálky
Pinxtonská porcelánka bola založená na ploche prenajatej treťom synom reverenda D'Ewese Cokea, ktorý začal spolupracovať s podnikateľom a maliarom porcelánu Williamom Billingsleym. Billingsley, ktorý začínal v derbyjské porcelánke, bol teraz známy kvalitou svojich malieb, ale zaujímal sa aj o zlepšenie postupu na výrobu porcelánu, ktorý podľa niektorých získal od Zachariaha Boremana. Nakoniec však podnik opustil a založil si v Mansfieldu dielňu, kde zdobil dovážaný porcelán. John Coke v Pinxtonské porcelánke pokračoval od roku 1799 do roku 1806, pričom v rokoch 1801 a 1802 spolupracoval s novým partnerom Henrym Banksom.

V apríli 1806 si Coke vzal Susannu Wilmotovou a výrobu porcelánu udržiaval až do roku 1813 John Cutts, ktorý tu predtým pracoval ako dekoratér. Cokeov záujem prešiel od porcelánu k ťažbe uhlia v Pinxtonu, načo sa celá rodina presťahovala do domu Debdale Hall.

## Dedičstvo
O pinxtonský porcelán sa zaujíma skupina ľudí vzniknutá roku 1996. Táto spoločnosť publikuje knihy a tiež organizuje expozície. Čajová kanvica na obrázku vyššie zobrazuje Brookhill Hall, ktorý bol domovom Johna Cokea. Toto dielo patrí do zbierky pinxtonského porcelánu v Derbskom múzeu.

## Referencie

## Iné projekty

## Zdroj

Kategória:Porcelán
Anatolij Jakovlevič Soloviov

**Anatolij Jakovlevič Soloviov** (; * 16. január 1948, Riga) je bývalý sovietsky (ruský) kozmonaut. V rokoch 1988 - 1998 absolvoval celkovo 5 kozmických misii na stanicu Mir, pričom bol v poradí 205. kozmonaut sveta a vo vesmíre strávil celkovo 651 dní a 2 minúty. Je držiteľom svetového rekordu v počte výstupov do otvoreného vesmíru (16) a v celkovom čase strávenom v otvorenom vesmíre (82 hodín a 22 minút).

## Životopis
Narodil sa v Rige. Pôvodne študoval na matematicko-fyzikálnej fakulte Litovskej štátnej univerzity, neskôr prešiel na vojenskú leteckú školu a stal sa profesionálnym vojenským pilotom, pričom dosiahol hodnosti poručíka a na rôznych lietadlách nalietal vyše 1 500 hodín. 

V roku 1976 absolvoval výcvik v Stredisku prípravy kozmonautov J. A. Gagarina a stal sa členom vojenského oddielu kozmonautov CPK, pričom pôvodne sa pripravoval ako pilot raketoplánu Buran. Svoj prvý kozmický let absolvoval v júni 1988 ako veliteľ medzinárodnej sovietsko-bulharskej misie Sojuz TM-5 na stanicu Mir. Jeho druhou misiou bol dlhodobý let na stanicu Mir v lodi Sojuz TM-9 v roku 1990, pričom ako veliteľ základnej posádky na nej strávil 179 dní. Tretia misia v lodi Sojuz TM-15 roku 1992 - 1993 predstavovala opäť dlhodobý let na stanicu, pričom tentokrát na nej Soloviov strávil 188 dní. V roku 1995 bol členom letu STS-71 raketoplánu Atlantis, ktorý sa prvýkrát spojil so stanicou Mir. Soloviov ako člen základnej posádky prestúpil na stanicu a po 75 dňoch pobytu na nej sa vrátil na Zem v lodi Sojuz TM-21. Jeho poslednou vesmírnou misiou bol 197 dňový pobyt na Mire, na ktorý štartoval aj pristál loďou Sojuz TM-26, pričom počas neho absolvoval 7 výstupov do otvoreného vesmíru.

Počas svojich vesmírnych misii Soloviov absolvoval celkovo 16 kozmických vychádzok a stal sa tak rekordmanom v ich počte a v súhrnnom čase strávenom v otvorenom vesmíre, ktorý činí 82 hodín a 22 minút.

## Iné projekty

## Externé odkazy
* Соловьёв Анатолий Яковлевич

Kategória:Narodenia v 1948
Kategória:Sovietski kozmonauti
Kategória:Ruskí kozmonauti
Kategória:Sovietski letci
Kategória:Ruskí letci
Kategória:Držitelia Radu priateľstva medzi národmi
Kategória:Osobnosti z Rigy
Kategória:Nositelia Radu Stará planina
A Prospect of Derby

***A Prospect of Derby*** (po slovensky *Rozhľad na Derby*) je maľba neznámeho autora z roku 1725, ktorá ukazuje podobu anglického mesta Derby v prvej polovici 18. storočia. Teraz je obraz umiestnený v Múzeu a galérii mesta Derby, ktoré ho v roku 2004 kúpilo od európskeho zberateľa umenia. Nachádza sa v miestnosti s Hansonským monoxylom (2011).

## Opis
Naľavo je vyobrazený dom zvaný Castlefield, ktorý bol sídlom rodiny Borrowových. V Derbyjském múzeu sa nachádzajú aj obrazy Isaaca, Thomasa a Ann Borrowových. Vľavo od centra je Exeter House, ktorý dnes už nestojí, ale známym sa stal vďaka tomu, že tu bol ubytovaný princ Karol Eduard Stuart, ktorý sa práve tu rozhodol neútočiť na Londýn, ale začať ústup späť do Škótska. Veľké budovy v pravej časti obrazu sú továrne, ktorých zariadenia poháňala voda z rieky Derwent. Jedna z tovární už neexistuje, ale druhá je sídlom priemyselného múzea a tiež patrí na zoznam svetového dedičstva UNESCO.

## Referencie

## Zdroj

Kategória:Britské obrazy
Charles Sylvester

**Charles Sylvester** (* 1774 – † 1828) bol chemik a vynálezca narodený v Sheffielde.

## Životopis
Sylvester sa narodil v roku 1774 v Sheffielde, ktorý sa vtedy nachádzal ešte v Derbyshire. Oženil sa roku 1798 a o deväť rokov neskôr sa presťahoval do Derby, kde pracoval s Williamom Struttom. Ten vybudoval Derbyjskú kráľovskú ošetrovňu. Sylvester bol nápomocný v projektovaní originálneho vykurovacieho systému pre novú nemocnicu. Svoje myšlienky publikoval v knihe *The Philosophy of Domestic Economy; as exemplified in the mode of Warming, Ventilating, Washing, Drying, & Cooking,... in the Derbyshire General Infirmary* (t.j. Filozofia vnútornej ekonómie ako je znázornená v spôsobe vyhrievania, ventilácie, umývania, sušenia a varenia... v Derbyshirskej všeobecnej nemocnici). Publikácia bola vydaná v roku 1819.

Sylvester so Struttom boli členmi Derbyjskej filozofickej spoločnosti Erasmusa Darwina.

Busta Charlesa Sylvestera vymodeloval Francis Leggatt Chantrey a jedna z jej kópií je umiestnená v Múzeu a umeleckej galérii mesta Derby.

## Zdroj

Kategória:Osobnosti zo Sheffieldu
Kategória:Narodenia v 1774
Kategória:Úmrtia v 1828
Kategória:Anglickí chemici
Nágarí

**Nágarí** môže byť:
*písmo z ktorého vzniklo (o.i.) dévanágarí, pozri nágarí (staré písmo)
*dévanágarí
Bradavka

**Bradavka** alebo **papila** môže byť:
*v zoológii a anatómii:
**vyvýšenina kože, sliznice alebo epitelového väziva, ktorá sa vytvára na určitom mieste a má špecifickú funkciu 
**špecificky najmä: prsná bradavka

**Bradavka** môže byť aj v strojárstve: malý prelis pri bradavkovom zváraní, pozri pod bradavkové zváranie

**Papila** môže byť aj:
* skrátene: papila zrakového nervu, pozri terč zrakového nervu
* v botanike: jednobunkový útvar vznikajúci vytlačením sa pokožky, pozri papila (botanika)

## Iné projekty
Hyundai i10

**Hyundai i10** (v Malajzii **Inokom i10**) je päťdverový päťmiestny automobil vyrábaný juhokórejskou automobilkou Hyundai v indickom meste Čennaj. Výroba začala 31. októbra 2007, keď nahradil Hyundai Atos. V roku 2010 na Parížskom autosalóne bol predstavený modernizovaný model.

## Motory
Vozidlo sa pôvodne vyrábalo len s motorom s objemom 1,1 l. Ten mal výkon 48 kW (66 koní) a bol použitý aj u vozidiel Kia Picanto a Hyundai Atos. Neskôr pribudol motor s objemom 1,2 a s rovnakou produkciou emisií. Zástupcom vznetových motorov je len motor 1,1 l CRDi, ktorý má výkon 55 kW (75 koní).

## Iné projekty

## Zdroj
* 

i10
Kategória:Miniautomobily
Acinus

**Acinus** alebo zriedkavejšie **acínus** (lat. *acinus* = bobuľa hrozna) môže byť v medicíne:
*v žľazách: bobuľovité vrecko (presnejšie: vrecko tvorené veľkými epitelovými bunkami a nasadnuté na vývod s malým lúmenom) ukončujúce acinóznu (alebo tubuloacinóznu) žľazu, prekladá sa voľne ako vreckovitá dutinka, vrecko, vačok, žľazový lalôčik a podobne, pozri pod acinózna žľaza a tubuloacinózna žľaza
*pľúcny acinus
*pečeňový acinus
*zriedkavo: obličkové teliesko